koring allergie | Health24
Posted by: Brenda | 2011/09/25
Ek is al vir jare allergies vir koring en dit veroorsaak hoofpyne ei sinussitus en spastiese derm, wat kan ek vervang in die plek van koring?
As jy vir koring allergies of sensitief is, is dit belangrik om baie versigtig te kyk na alle etikette op kommersiële produkte aangesien baie van hulle een of ander vorm van koring of koringmeel bevat. Jy sal sulke kosse moet vermy. Indien jy nie aan gluten intoleransie of seliaksiekte ly, kan jy 100% rogbrood, hawermout, en gort gebruik. Daarbenewens kan mense wat vir koring allergies is ook rys, sorghum en alle mielieprodukte eet (mits daar nie koring tydens prosessering bygevoeg is nie). Klik op 'Diet'nFood' bo aan hierdie bladsy en dan op 'Allergy & Intolerance' en lees die artikels oor koringallergie. Jy kan ook die "Allergy Association" kontak deur hul Webwerf te besoek by: www.allallergy.net . Vir resepte kan jy die 'South African Cookbook for Food Allergies & Food Intolerance" deur Hilda Lategan probeer. Kontak Hilda Lategan, wat ook 'n dieetkundige is by 012) 546-6410) of stuur haar 'n e-pos by: mwhildal@mweb.co.za .